kalixlouiis/myanmar-wikipedia-corpus huggingface dataset:
အခြားတစ်ဖက်၌ လေယာဉ်ပျံစနစ်သည် လှိုင်းများထုတ်လွှတ်ခြင်း၊ လက်ခံရယူခြင်းကို ပိတ်ထားသည့်အတွက် စွမ်းအင်သုံးစွဲမှုကို လျော့ကျစေပြီး ဘက်ထရီ၏ ခံနိုင်စွမ်းကို တိုးစေသည်။
နိုင်ငံအမျိုးမျိုးရှိ တရားဝင်အခြေအနေများ တရုတ်နိုင်ငံ − တရုတ်နိုင်ငံတွင် ၂၀၁၇ ခုနှစ်၊ စက်တင်ဘာလ မတိုင်မီက ဆဲဖုန်းအားလုံးတွင် လေယာဉ်ပျံခလုတ်ဖွင့်ကာ အသုံးပြုခြင်းကို လေယာဉ်ပျံပျံသန်းနေသည့်အချိန်တွင် လုံးဝခွင့်ပြုထားခြင်း မရှိပေ။
ပင်လယ်ရေပြင်တွင် လှည့်ပတ်ကာ သွားလာသည့် ခရီးစဉ်မျိုးတွင် အခြားသော ကိရိယာများကိုမူ ခွင့်ပြုထားသည်။
၂၀၁၇ ခုနှစ်၊ စက်တင်ဘာလ ၁၈ ရက်နေ့တွင် ပြည်သူ့လေကြောင်းစီမံခန့်ခွဲမှုအာဏာပိုင်တို့က စည်းမျဉ်းများကို ဖြေလျော့ပေးခဲ့ပြီး တရုတ်ခရီးသွားအားလုံးကို တစ်ကိုယ်ရေသယ်ဆောင်သွားနိုင်သည့် လျှပ်စစ်ပစ္စည်းများကို လေယာဉ်ပျံစနစ်ဖွင့်ထားကာ အသုံးပြုစေခဲ့သည်။
ဥရောပ ၂၀၁၃ ခုနှစ်၊ ဒီဇင်ဘာလတွင် ဥရောပလေကြောင်းထိန်းသိမ်းလုံခြုံရေးအေဂျင်စီသည် တစ်ကိုယ်ရေသယ်ဆောင်သွားနိုင်သည့် လျှပ်စစ်ပစ္စည်းများနှင့် ပတ်သတ်သည့် လမ်းညွှန်မှုကို ပြင်ဆင်ခဲ့သည်။
ထိုပစ္စည်းများကို လေယာဉ်ပျံစနစ်ဖွင့်ကာ လေယာဉ်ပျံသန်းနေသည့် ခရီးစဉ်တစ်လျှောက်လုံး အသုံးပြုရန် ခွင့်ပြုပေးခဲ့သည်။
အိန္ဒိယနိုင်ငံ ၂၀၁၄ ခုနှစ်၊ ဧပြီလ ၂၃ ရက်နေ့တွင် လေကြောင်းစီမံခန့်ခွဲမှုဌာန (DGCA) သည် တစ်ကိုယ်ရေသယ်ဆောင်အသုံးပြုနိုင်သည့် လျှပ်စစ်ပစ္စည်းများကို ပိတ်ပင်ထားသည့် စည်းမျဉ်းကို ပြုပြင်ပြောင်းလဲခဲ့ပြီး လေယာဉ်ပျံခရီးစဉ်များအားလုံး၌ အသုံးပြုခြင်းကို ခွင့်ပြုခဲ့သည်။
ကိုးကား ကဏ္ဍ:လက်ကိုင်ဖုန်း။
thumb|ဘိုး၏ အစိတ်အပိုင်းလိုက် အခေါ်အဝေါ်များ ဘိုး () သည် အရစ်ဖော်ထားသော တွဲဆက်ပစ္စည်း (fastener) ဖြစ်ပြီး အပြင်ရစ် အဖိုသွားများ ပါသည်။
ဝက်အူနှင့် သဘောတရား နီးစပ်သည်။
ဘိုးနှင့် ဝက်အူ ဘိုးနှင့် ဝက်အူမှာ အသွင်တူပြီး အသုံးသာ ကွဲသည်။
ဘိုး၏ အလုပ်မှာ အရစ်မပါသော ပစ္စည်းငယ် (component) များကို နပ်အကူအညီနှင့် တွဲပေးရန် ဖြစ်သည်။
ဝက်အူမှာမူ အရစ်ပါသော ပစ္စည်းငယ်ကို အရစ်မပါသော ပစ္စည်းငယ်နှင့် တွဲပေးသည်။
ဝက်အူနှင့် ဆက်ထားပုံ ဘိုးကို ဘိုးဆက် (bolted joint) အဖြစ် သုံးလေ့ရှိသည်။
ဘိုးနှင့်နပ်ကို တွဲကာ ညှပ်အားယူပြီး ဘိုး၏ ကိုယ်ထည်ကို ထိုးပင် (dowel) အနေနှင့် သုံးခြင်း ဖြစ်သည်။
ထိုသို့သုံနိုင်ရန်လည်း ဘိုးများတွင် အသွားမဖော်သော ကိုယ်ထည်ကို ထည့်ပေးထားသည်။
ထိုအပိုင်းကို ဆုပ်သွား (grip length) ဟု ခေါ်သည်။
ထိုအပိုင်းပါမပါ ကြည့်ကာ ဘိုးနှင့်ဝက်အူကို ခွဲသည်လည်း ရှိသည်။
ဘိုးခေါင်း ဝက်အူကဲ့သို့ပင် ဘိုးများသည်လည်း ခေါင်းပုံစံ အများအပြား ရှိသည်။
အသုံးများပုံစံတို့မှာ ခြောက်ထောင့် (hex)၊ မြောင်းပါခြောက်ထောင့် (slotted hex) နှင့် အခွက်ဖော်ခေါင်း (socket cap) တို့ ဖြစ်သည်။
ကဏ္ဍ:ဝက်အူများ။
thumb|အဲလင်ခေါင်းနှင့် အမ်ဖိုး နပ်အား တွေ့ရပုံ နပ် () ဆိုသည်မှာ အရစ်ဖော်ထားသော အပေါက်ပါသည့် တွဲဆက်ပစ္စည်း (fastener) ဖြစ်သည်။
ဘိုးနှင့် တွဲသုံးရသည်။
တုန်၍ ဖြစ်စေ၊ လည်၍ ဖြစ်စေ နပ်ချောင်မည်ဆိုလျှင် လော့ဝါရှာ (lock washer)၊ ဂျမ်းနပ် (jam nut)၊ အရစ်ပိတ်ရည် (thread-locking fluid)၊ လုံထိန်းပင် (safety pin) စသော ပစ္စည်းများပါ တွဲသုံးရသည်။
အခြေပစ္စည်း ဆိုသည်မှာ လုပ်ငန်းတခု၏ မတည်ပစ္စည်းကို စာရင်းကိုင်သဘောအရ ခေါ်ခြင်းဖြစ်သည်။
အလုံးအထည်ရှိပစ္စည်း ဖြစ်စေ၊ အလုံးအထည်မဲ့ပစ္စည်းဖြစ်စေ လုပ်ငန်းတခုက ပိုင်ဆိုင်ပြီး ထိုအရာမှ စီးပွားရေးဆိုင်ရာ တန်ဖိုးတခုခု ထုတ်ယူနိုင်လျှင် အခြေပစ္စည်း ဖြစ်လာသည်။
အလွယ်ဆိုရသော် ငွေဖော်နိုင်သည့် ပစ္စည်းပင် ဖြစ်သည်။
ကဏ္ဍ:ဘဏ္ဍာရေး။
လီလီကြာညွန့် (၁၉၂၈-၂၀၁၇) သည် မြန်မာလူမျိုး အားကစားသမားနှင့် တေးသံရှင် ဖြစ်သည်။
ငယ်ဘဝ စက်ရှင်တရားသူကြီး ဦးကြာညွန့်၊ ဒေါ်စောညွန့်တို့မှ ၁၉၂၈ ခု၊ ဧပြီလ ၁၉ ရက်တွင် ရန်ကုန်၌ မွေးသည်။
စိန့်ဖိလစ် အင်္ဂလိပ်အလယ်တန်းကျောင်း၌ ပညာသင်ခဲ့သည်။
ကျောင်းရှိ အားကစားပွဲများတွင် ဝင်ပြိုင်သည်။
အားကစားခြေလှမ်း ၁၉၄၈ ခု၊ မြန်မာနိုင်ငံ၌ ပထမဆုံးလုပ်သည့် အမျိုးသမီး ဘားကျွမ်းပြိုင်ပွဲတွင် မြေပြင်ကျွမ်း၊ သေတ္တာဘား၊ တန်းဘား သုံးမျိုးဝင်ပြိုင်ရာ ပထမချည်း ရသည်။
၁၉၄၉၊ ၁၉၅၀ များတွင်လည်း ဗိုလ်စွဲရာ ဖလားပိုင် ရခဲ့သည်။
ဖခင်ပြောင်းသည့် ပြည်သို့ လိုက်နေစဉ် ပြည်မြို့ လွတ်လပ်ရေးအားကစားပွဲ၌ လှံတံပစ်နှင့် မီတာ ၁၀၀ ပြေးပွဲတို့တွင် ပထမရသည်။
ပြည်တော်သာစီမံကိန်းပြပွဲတွင် ပြည် မြို့မတူရိယာအဖွဲ့နှင့် ဖျော်ဖြေရသေးသည်။
ရန်ကုန်တိုင်း အမျိုးသမီး ကိုယ်လက်ကြံ့ခိုင်ရေးမှူးအဖြစ် ခန့်ထားခံရပြီးနောက် ညွှန်ကြားရေးမှူး ဦးမောင်မောင်ကလေး၊ ဦးဇော်ဝိတ်၊ ဒေါ်ထွားကြူ၊ ဒေါ်ကြင်စီ၊ ဆရာဝန် ဒေါ်ပိုပို၊ ဦးနွဲ့ (ဘောလီဘော)၊ ဦးသံချောင်း (ဘတ်စကတ်ဘော)၊ ဦးလှမြင့် (ဘားကျွမ်း) တို့ထံ သင်တန်းတက် ပညာယူသည်။
နယ်မြို့များသို့ လှည့်ကာ ပြေးခုန်ပစ်၊ လက်ဝှေ့၊ ဘောလီဘော၊ ဘတ်စကတ်ဘော၊ ဘောလုံး စသည့် အားကစားနည်းတို့ကို ရက်တိုသင်တန်း ပေးသည်။
၁၉၅၄ ခု၊ ဖေဖော်ဝါရီလတွင် အမျိုးသားတံခွန်စိုက် အားကစားပြိုင်ပွဲတွင် သံလုံးပစ်နှင့် လှံတံပစ်တို့၌ အကောင်းဆုံးစံချိန် ရ၍ အာရှအားကစားပွဲအတွက် အရွေးခံရသည်။
ပြည်ပသို့ သွားပြိုင်ရသော ပထမဆုံးအမျိုးသမီး ဖြစ်လာသည်။
သီဆိုသော တေးများ ဟယ်ရီစံတင့်နှင့် တွဲဆိုသည့် တရွာစီနေ မှာ ပထမဆုံး အသံလွှင့်တေး ဖြစ်သည်။
ခေါင်းစဉ်တေးရေးတူရိယာဝိုင်းမှတ်ချက်တရွာစီနေဟယ်ရီစံတင့် နှင့်ချစ်တင်းဆိုခေတ္တရာအေးစန္ဒရား အေဝမ်းခင်မောင် တူရိယာဝိုင်းမအိုသေးတဲ့ ချစ်သူစန္ဒရား အေဝမ်းခင်မောင် တူရိယာဝိုင်းအိပ်မက်ပေးလို့ ချစ်ရေးဆိုသလားစန္ဒရား အေဝမ်းခင်မောင် တူရိယာဝိုင်းပန်းကလေးဗေဒါစန္ဒရား အေဝမ်းခင်မောင် တူရိယာဝိုင်းဝါဦးက မယ့်ဖူးစာစန္ဒရား အေဝမ်းခင်မောင် တူရိယာဝိုင်းချစ်တေးလွှာစန္ဒရား အေဝမ်းခင်မောင် တူရိယာဝိုင်းချစ်ဆွေးသံစန္ဒရား အေဝမ်းခင်မောင် တူရိယာဝိုင်းမှောင်ထဲက ချစ်သူစန္ဒရား အေဝမ်းခင်မောင် တူရိယာဝိုင်းတရောင်တည်းခြယ်စန္ဒရား အေဝမ်းခင်မောင် တူရိယာဝိုင်းအိုကံ့ကော်တောမောင်ယဉ်မော်ချိုတေးဆက် တူရိယာအဖွဲ့စံပယ်ပန်း ပန်ဦးမယ်မောင်ယဉ်မော်ချိုတေးဆက် တူရိယာအဖွဲ့တနင်္ဂနွေကိုမင်းနောင်တေးဗိမာန် တူရိယာအဖွဲ့တချစ်ရှာရှာစန္ဒရားချစ်ဆွေတေးဗိမာန် တူရိယာအဖွဲ့ပဒေသာ ဓာတ်ပြားတိုက်လာသေးတယ် သာအေးရယ်ကိုမြတ်လေးတေးဗိမာန် တူရိယာအဖွဲ့ပဒေသာ ဓာတ်ပြားတိုက်ယနေ့ပါဆိုရင်တေးဗိမာန် တူရိယာအဖွဲ့ပဒေသာ ဓာတ်ပြားတိုက်မေတ္တာမိုးတပေါက်တေးဗိမာန် တူရိယာအဖွဲ့ဟိုကမ္ဘာက ကြိုပါတေးဗိမာန် တူရိယာအဖွဲ့မောင်ကြီးငြိမ်းချမ်းတေးဗိမာန် တူရိယာအဖွဲ့ခွန်းကြူလှည့်ကွယ်သောတမောင်တေးဗိမာန် တူရိယာအဖွဲ့ပဒေသာ ဓာတ်ပြားတိုက်တွေးရခက်ကြီးတေးဗိမာန် တူရိယာအဖွဲ့ပဒေသာ ဓာတ်ပြားတိုက်မေတ္တာရွှေစောင်းအောင်လင်းပဒေသာ ဓာတ်ပြားတိုက်သနပ်ခါးကျွန်မ ဘဝပုံပြင်ဗိုလ်ကလေးတင့်အောင်စန္ဒရား လှထွဋ် တီးဝိုင်းအနုပညာသည်များသို့ဗိုလ်ကလေးတင့်အောင်စန္ဒရား လှထွဋ် တီးဝိုင်းချစ်စိတ်စန္ဒရား လှထွဋ်စန္ဒရား လှထွဋ် တီးဝိုင်းအချစ်ပုံရိပ်စန္ဒရား လှထွဋ်စန္ဒရား လှထွဋ် တီးဝိုင်းညချစ်သူစန္ဒရား ချစ်ဆွေစန္ဒရား လှထွဋ် တီးဝိုင်းမောင်မောင်ချိုတေးဆက် အောင်ကိုးစန္ဒရား လှထွဋ် တီးဝိုင်းမချစ်တော့ ပစ်ပေါ့မောင်မောင်လတ်စန္ဒရား လှထွဋ် တီးဝိုင်းအဝေးဆုံးသို့မောင်မောင်လတ်စန္ဒရား လှထွဋ် တီးဝိုင်းနောက်များမှ ပန်တော့မယ်ရှင်မောင်မောင်လတ်စန္ဒရား လှထွဋ် တီးဝိုင်း မိသားစုဘဝ ၁၉၅၈ ခုတွင် ဦးအောင်ကျော် နှင့် လက်ထပ်သည်။
၁၉၈၇ ခုတွင် ခင်ပွန်းဖြစ်သူ အမှုထမ်းရာ အမေရိကန်သို့ လိုက်သွားရာ ၁၉၉၁ ခုတွင် ပြန်လာသည်။
မင်းခေါင်ကျော်၊ ရတနာကျော်၊ အာသာဝတီကျော်၊ သတိုးကျော်၊ ပုဏ္ဏမီကျော် ဟူသော သားသမီး ၅ ယောက် ရသည်။
ဘဝနိဂုံး ၂၀၁၇ ခု၊ ဩဂုတ်လ ၂၆ ရက်တွင် ရန်ကုန်၌ လွန်သည်။
ကိုးကား မြန်မာစွယ်စုံကျမ်း နှစ်ချုပ် ၂၀၁၈ Category:၁၉၂၈ မွေးဖွားသူများ Category:၂၀၁၇ ကွယ်လွန်သူများ Category:မြန်မာ အမျိုးသမီး အဆိုတော်များ Category:မြန်မာ အမျိုးသမီး အားကစားသမားများ။
နစ်တန်းဒိုး ကုမ္ပဏီသည် ဂျပန်နိုင်ငံရှိ လျှပ်စစ်လူသုံးကုန်နှင့် ဗီဒီယိုဂိမ်း ထုတ်လုပ်သည့် ကုမ္ပဏီ ဖြစ်သည်။
တိုကျိုမြို့တွင် အခြေစိုက်သည်။
နစ်တန်းဒိုးသည် ကမ္ဘာ့ဈေးကွက်အမြတ်အစွန်း အများဆုံး ကုမ္ပဏီတစ်ခု ဖြစ်သည်။
ထို့ပြင် မာရီယို၊ The Legend of Zelda နှင့် ပိုကီမွန် တို့ကဲ့သို့သော ထင်ရှားကျော်ကြားပြီး ရောင်းအားအကောင်းဆုံး ဗီဒီယိုဂိမ်းများကို ထုတ်လုပ်ဖန်တီးခဲ့သည့် ကုမ္ပဏီလည်း ဖြစ်သည်။
ကုမ္ပဏီကို ၁၈၈၉ ခုနှစ်၊ စက်တင်ဘာလ ၂၃ ရက်နေ့တွင် ဖူဆဂ်ဂျိရို ယာမအုချိ (Fusajiro Yamauchi) က တည်ထောင်ခဲ့သည်။
မူလက ဟနဖုဒဟု ခေါ်သည့် ဖဲကစားနည်းတွင် အသုံးပြုသည့် ကဒ်များကို လက်ဖြစ် (လူဖြင့် ပြုလုပ်) ပြုလုပ်သည့် အလုပ်ဖြစ်သည်။
၁၉၆၃ ခုနှစ်တွင် တက္ကစီဝန်ဆောင်မှုလုပ်ငန်းများ၊ love hotels များ စသည်တို့ကဲ့သို့သော စီးပွားရေးလုပ်ငန်းအသေးများစွာကို ပြုလုပ်ခဲ့သည်။
၁၉၆၀ ခုနှစ်တွင် အများ၏ ထောက်ခံမှုကို ရရှိခဲ့သည် ယခင်က တီထွင်ပြုလုပ်မှုများကို စွန့်လွှတ်ကာ ကုမ္ပဏီသည် ၁၉၇၀ ခုနှစ်တွင် ဗီဒီယိုဂိမ်းတစ်ခုကို တီထွင်ခဲ့သည်။
၁၉၈၀ ခုနှစ် ရောက်သောအခါတွင် နစ်တန်းဒိုးသည် အမေရိကနှင့် ဥရောပတွင် အဓိကဌာနခွဲများကို တိုးချဲ့ခဲ့ပြီး ၎င်းသည် အဆုံးတွင် အရှိန်အဝါအကြီးမားဆုံး လုပ်ငန်းနှင့် ဂျပန်နိုင်ငံရှိ ကုမ္ပဏီများတွင် ၂၀၁၈ ခုနှစ်၌ ဒေါ်လာ ၃၇ဘီလီယံကျော် ဈေးကွက်တန်ဖိုးရှိလာခဲ့ပြီး တန်ဖိုးအရှိဆုံးကုမ္ပဏီတစ်ခု ဖြစ်လာခဲ့သည် (Fernanfloo)။
သမိုင်း ၁၈၈၉ - ၁၉၅၆ ကဒ်ကုမ္ပဏီတစ်ခု အဖြစ် နစ်တန်းဒိုးကို ကတ် ကုမ္ပဏီတစ်ခုအဖြစ် ဖုဆဂျရိုယာမအိချိသည် ၁၈၈၉ ခုနှစ်၊ စက်တင်ဘလ၊ ၂၃ ရက်နေ့တွင် တည်ထောင်ခဲ့သည်။
ကုမ္ပဏီသည် ကျိုတိုတွင် အခြေစိုက်ပြီး လုပ်ငန်းသည် ဟနဖုဒ (hanafuda) ကတ်များကို ထုတ်လုပ်ပြီး ဈေးကွက်တွင် ရောင်းချခဲ့သည်။
လက်ဖြင့် ပြုလုပ်သည့် ကတ်များသည် မကြာမီပင် လူသိများထင်ရှားလာခဲ့ပြီး ယာမအိချိသည် အကူများကို ငှားရမ်းကာ ကတ်များကို များစွာထုတ်လုပ်ခဲ့ပြီး ဝယ်လိုအားကို ဖြည့်ဆည်းခဲ့သည်။
ကုမ္ပဏီကို ပုံမှန်ပင် ယာမအုချိ နစ်တန်းဒိုး နှင့် ကုမ္ပဏီလိမိတက်ဟု အမည်တပ်ကာ ၁၉၉၃ ခုနှစ်တွင် တည်ထောင်ခဲ့သည်။
၎င်းသည် ကုမ္ပဏီ၏ အမည်ကို ၁၉၅၁ ခုနှစ်တွင် Nintendo Playing Card Co.Ltd ဟု ပြောင်းလဲခဲ့ပြန်သည်။
နစ်တန်းဒိုးသည် ကတ်များထုတ်လုပ်မှုကို ဆက်လက်ကာ ပြုလုပ်ခဲ့ပြီး “Nintendo Cup” ပြိုင်ပွဲကို ကျင်းပပေးခဲ့သည်။
နစ်တန်းဒိုး(Nintendo) ဟူသည့် စကားလုံးကို “Leave luck to heaven” ဟု ဘာသာပြန်နိုင်သည်။
မှတ်စု ကိုးကား Category:ဂျပန်နိုင်ငံ၏ ဗီဒီယိုဂိမ်းကုမ္ပဏီများ။
အပ်ငွေ အသိအမှတ်ပြုစာရွက် () သည် ဘဏ်များ၊ ငွေစုငွေချေးလုပ်ငန်းများနှင့် ငွေစုချေးသမဂ္ဂ (Credit Union) တို့မှ ထုတ်ပေးသော အချိန်ပိုင်းအပ်ငွေအတွက် ဘဏ္ဍာရေးဆိုင်ရာ ထွက်ကုန်တခု ဖြစ်သည်။
ဤစာရွက်သည် ငွေစုစာရင်း (saving account) နှင့် သဘောဆင်ပြီး အရှုံးမရှိသလောက်နည်းသည်အထိ အာမခံပေးသည်။
ဘဏ်များအတွက် ဗဟိုအပ်ငွေအာမခံကော်ပိုရေးရှင်းက အာမခံပေးပြီး ငွေစုချေးသမဂ္ဂများအတွက် အမျိုးသားငွေစုချေးအုပ်ချုပ်မှုအသင်း (National Credit Union Administration) က အာမခံပေးသည်။
ငွေစုစာရင်းနှင့် ကွာခြားချက်မှာ ဤစာရွက်တွင် တင်ကြိုသတ်မှတ်သော အချိန်ပိုင်းနှင့် အတိုးနှုန်း ပါပြီးဖြစ်သည်။
သက်တမ်းပြည့်လျှင် အတိုးနှင့်အတူ အပ်ငွေကို ပြန်ထုတ်နိုင်သည်။
တင်ကြိုသတ်မှတ်သော အချိန်ပိုင်းပါသဖြင့် ဘဏ်များက ငွေစုစာရင်းထက် အတိုး ပိုပေးလေ့ ရှိသည်။
သို့သော်လည်း အချိန်မပြည့်မီ ထုတ်ယူက အတိုး လုံးဝရမည်မဟုတ်။
အတိုးနှုန်း ပုံသေရှိသကဲ့သို့ ကာလရှည်လေ အတိုးနှုန်းမြင့်လေလည်း ရှိတတ်သည်။
သံပရာရွာ()Thanbaya"Burma 1:250,000 topographic map, Series U542, NE 47-14, Moulmein" U.S. Army May Service, December 1959သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ သံပရာကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၀၆၇၇ ဖြစ်သည်။
၂၀၁၄ သန်းခေါင်စာရင်းအရ သံပရာကျေးရွာအုပ်စုတွင် အိမ်ခြေပေါင်း ၈၈၉ အိမ် ရှိကာ၊ လူဦးရေစုစုပေါင်း ၄၁၇၂ ဦး နေထိုင်သည်။
ရွှေပြည်သာယာဈေး ရှိသည်။
သံပရာသည် ၂၀၁၄ သန်းခေါင်စာရင်းအရ လူဦးရေ ၄၁၇၂ ဦးရှိပြီး၊ ကျေးရွာအုပ်စုအနေဖြင့် ကျေးရွာနှစ်ရွာဖြင့်ဖွဲ့စည်းထားသော ကျေးရွာအုပ်စုရွာတစ်ရွာဖြစ်သည်။
OCHA Myanmar; Population – Census 2014 (excelfil) Read 13 April 2017. ကိုးကား ကဏ္ဍ:ကြာအင်းဆိပ်ကြီးမြို့နယ်ရှိ ရွာများ။
ပိုင်ဆိုင်မှု () ဆိုသည်မှာ စာရင်းကိုင်သဘောအရ အခြေပစ္စည်းမှ ပေးရန်ရှိသည်များကို နှုတ်ပြီးနောက် ကျန်သည်ကို ဆိုလိုရင်း ဖြစ်သည်။
ဥပမာအားဖြင့် လူတယောက်သည် သိန်း ၁၅၀ တန်ကား (အခြေပစ္စည်း) ကို ပိုင်ပြီး ထိုကားဝယ်ရန် သိန်း ၅၀ ချေးထားသည် (ပေးစရာ) ဆိုပါက ထိုကားမှ ပိုင်ဆိုင်မှုသည် သိန်း ၁၀၀ ရှိမည် ဖြစ်သည်။
အကယ်၍ ပေးစရာသည် အခြေပစ္စည်းထက် များလျှင် အနှုတ်တန်ဖိုး ဖြစ်လာနိုင်သည်။
စတော့ရှင်၏ ပိုင်ဆိုင်မှု (stockholder's equity) ဆိုသည်မှာ ကုမ္ပဏီ၏ ပိုင်ဆိုင်မှုမှ လက်ဝယ်ရှိ စတော့ပမာဏအလိုက် ခွဲရမည့် ပမာဏ ဖြစ်သည်။
အနှုတ်ပြသော စတော့ရှင်၏ ပိုင်ဆိုင်မှုကို စတော့ရှင်၏ အရှုံး (stockholder's deficit) ဟု ခေါ်သည်။
ပိုင်ဆိုင်မှုသည် ကော်ပိုရေးရှင်း၏ စတော့ငွေရင်း (capital stock) တွင် ပါပြီး ကော်ပိုရေးရှင်း၏ အနာဂတ် စီးပွားရေးလားရာကို လိုက်၍ အတက်အကျ ရှိနိုင်သည်။
ကုမ္ပဏီဖျက်လျှင် ပေးရန်ရှိသည်များ ပေးပြီးမှ ကျန်သည်ကို ပိုင်ဆိုင်မှု ခေါ်လေသည်။
ရော်ဘင် ရီဟာနား ဖန်းတီ NH (, ; ၂၀ ဖေဖော်ဝါရီ ၁၉၈၈ ဖွား) သည် ဘာဘေးဒီးယန်း အဆိုတော်၊ သရုပ်ဆောင်၊ နှင့် စီးပွားရေးလုပ်ငန်းရှင်ဖြစ်သည်။
စိန့် မိုက်ကယ်တွင် မွေးဖွားပြီး ဘရစ်တောင်းတွင် ကြီးပြင်းလာသူ ရီဟာနားသည် အမေရိကန် တေးသံသွင်းထုတ်လုပ်သူ Evan Rogers မှ ဒီမိုတိပ်ခွေရိုက်ကူးရန် သူမကို အမေရိကန်သို့ဖိတ်ခေါ်ပြီးစမ်းသပ်ခဲ့သည်။
၂၀၀၅ ခုနှစ်တွင် Def Jam နှင့် စာချုပ်ချုပ်ဆိုပြီးနောက် သူမ၏ ပထမဆုံးစတူဒီယိုအယ်လ်ဘမ်နှစ်ခုဖြစ်သည့် Music of the Sun (2005) နှင့် A Girl Like Me (2006) တို့အား ကာရစ်ဘီယံ ဂီတပုံစံဖြင့် သီဆို ဖြန့်ချိခဲ့ပြီး ၎င်းနောက်မကြာမီတွင် သူမသည် US Billboard ဇယား၏ အယောက် ၂၀၀ ထဲတွင် ထိပ်ဆုံး ၁၀ ယောက် စာရင်းဝင်ခဲ့သည်။
မှတ်စုများ ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၈၈ မွေးဖွားသူများ ကဏ္ဍ:ဘာဘေးဒီးယန်း အမျိုးသမီး အဆိုတော်များ။
ဂရီတာ သွန်းဘာ့ () (၂၀၀၃-) သည် ဆွီဒင်လူမျိုး သဘာဝပတ်ဝန်းကျင်ဆိုင်ရာ လှုပ်ရှားသူဖြစ်ပြီး ကမ္ဘာကြီးပူနွေးလာမှုကြောင့် ဖြစ်ပေါ်သော ဘေးအန္တရာယ်တို့ကို အဓိကထား လုပ်သည်။
၂၀၁၈ ခု၊ ဩဂုတ်လတွင် ကျောင်းချိန်၌ ကျောင်းမတက်ဘဲ ဆွီဒင်လွှတ်ရုံးရှေ့တွင် တကိုယ်တော် ဆန္ဒပြသည်။
မကြာမီပင် သူ့သပိတ်သို့ အခြားကျောင်းသားများလည်း ဝင်ရောက်လာသည်။
ထိုသို့ သပိတ်မှောက်သူများ စုပေါင်းကာ ကျောင်းသားသပိတ် လှုပ်ရှားမှုကို အနာဂတ်အတွက် သောကြာနေ့ အမည်ဖြင့် ဖော်ဆောင်သည်။
၂၀၁၈ ခု၊ ကုလသမဂ္ဂ ဥတုပြောင်းလဲခြင်းဆိုင်ရာ နှီးနှောပွဲ (2018 UN Climate Change Conference) တွင် သွန်းဘာ့က စကားပြောခွင့်ရပြီးနောက် ထိုကျောင်းသားလှုပ်ရှားမှုမှာ ကမ္ဘာအနှံ့သို့ ပျံ့သွားသည်။
၂၀၁၉ ခုတွင် အနည်းဆုံး မြို့နှစ်မြို့ပါသည့် မြို့ပေါင်းစုံ ဆန္ဒပြပွဲများ လုပ်နိုင်လာပြီး တမြို့လျှင် ကျောင်းသား ၁၀ သိန်းကျော်ပါသည့် လှုပ်ရှားမှုများ ဖြစ်သည်။
ရှင်းရှင်းပြောတတ်ခြင်းကြောင့် သွန်းဘာ့ကို လူသိများသည်။
ပြောလိုရာကို အချက်ကျကျ ထောက်တတ်သည်။
လူထုတွေ့ဆုံပွဲများတွင်သာမက နိုင်ငံခေါင်းဆောင်များနှင့် တွေ့လျှင်လည်း ကပ်ဆိုက်နေသည့်အခြေအနေကို အလေးထား၍ လက်ငင်းအကောင်အထည်ဖော်ရန် တောင်းဆိုလေ့ ရှိသည်။
အိမ်တွင်လည်း မိဘများကို ကာဘွန်လျှော့သုံးရန်၊ အသားမစားရန် စည်းရုံးထားသည်။
ကမ္ဘာသိပုဂ္ဂိုလ် ဖြစ်လာခြင်းကြောင့် ၂၀၁၉ ခု၊ မေလထုတ် တိုင်းမ်မဂ္ဂဇင်းတွင် နောင်အနာဂတ်ခေါင်းဆောင် အမည်နှင့် မျက်နှာဖုံးရှင် ဖြစ်လာသည်။
အချို့မီဒီယာများက ယခုဖြစ်လာသည့် သဘာဝပတ်ဝန်းကျင်ဆိုင်ရာ ကျောင်းသားလှုပ်ရှားမှုများကို ဂရီတာ ဖြစ်စဉ် ဟု ခေါင်းစဉ်ပေးကြသည်။
Amandines de Provence, poster by Leonetto Cappiello, 1900 စားခြင်း (စားသုံးခြင်းဟုလည်း သိကြသည်) သည် အစားအစာကို မြိုချခြင်း ဖြစ်သည်။
စားသုံးခြင်းသည် သက်ရှိဇီဝရုပ်အမျိုးမျိုးအတွက် စွမ်းအင်များကို ထောက်ပံ့ပေးသည်။
ထို့အပြင် ထိုသက်ရှိများကို ကြီးထွားဖွံ့ဖြိုးမှု ဖြစ်စေသည်။
တိရစ္ဆာန်များနှင့် သက်ရှိသတ္တဝါတို့သည် အသက်ဆက်လက်ကာ ရှင်သန်နေထိုင်ရေးအတွက် အစားစားကြရသည်။
အသားစားတိရစ္ဆာန်များသည် အသားများကို စားကြသည်။
အပင်များကို စားသုံးသည့်သတ္တဝါများသည် အပင်များကို စားသုံးကြသည်။
အစုံစားသတ္တဝါများသည် အပင်များ၊ တိရစ္ဆာန်များ၊ အခြားသော အစိုင်အခဲပစ္စည်းများကိုလည်း စားသုံးကြသည်။
လူသားများအတွက် စားခြင်းသည် နေ့စဉ်အသက်ရှင်မှုအတွက် လုပ်ဆောင်ချက်မှုတစ်ခု ဖြစ်သည်။
ဘင် ဘန်လူရီ (, ; ၂၇ မေ ၁၉၆၂ မွေးဖွား) သည် ထိုင်း ရုပ်ရှင်ဒါရိုက်တာနှင့် သရုပ်ဆောင်တစ်ဦး ဖြစ်သည်။
ကိုးကား ကဏ္ဍ:ထိုင်း အမျိုးသား ရုပ်ရှင်သရုပ်ဆောင်များ Category:ထိုင်း ရုပ်ရှင် ဒါရိုက်တာများ Category:၁၉၆၂ မွေးဖွားသူများ Category:သက်ရှိထင်ရှားပုဂ္ဂိုလ်များ။
The act of drinking portrayed in statuary—the figure employs a traditional waterskin. သောက်ခြင်း ဆိုသည်မှာ ရေ သို့မဟုတ် အခြားသော အရည်များကိုပါးစပ်မှတစ်ဆင့် မျိုချသည့် လုပ်ဆောင်မှု ဖြစ်သည်။
ရုပ်ပိုင်းဆိုင်ရာ လုပ်ဆောင်မှုများစွာအတွက် ရေကို လိုအပ်သည်။
ရေသောက်သုံးမှု နည်းခြင်းနှင့် များခြင်း နှစ်ခုစလုံးသည် ကျန်းမာရေးနှင့် ပတ်သက်သည့် ပြဿနာများ ဖြစ်ပေါ်စေသည်။
အရည်ကို လက်သို့မဟုတ် ခွက်ကဲ့သို့သော ထည့်စရာပစ္စည်းမှတစ်ဆင့် လောင်းချလိုက်သည်။
ထိုအခါ ရှိုက်သွင်းခြင်းဖြင့် သောက်ခြင်းကို ဖြစ်ပေါ်စေသည်။
ဇွန်းမှသောက်သုံးခြင်းနှင့် ပူသောအရည်များကို သောက်သည့်အခါမျိုးတွင် ဖြစ်သည်။
နည်းလမ်းများ - လူနှင့် တိရစ္ဆာန် လူသားများတွင် လူသားတစ်ဦး၏ ပါးစပ်အတွင်းသို့ ရေသည်ရောက်ရှိလာသည့်အခါတွင် ကြွက်သားများက မျိုချသည့်လုပ်ငန်းစဉ်ကို ပြီးမြောက်အောင် ဆောင်ရွက်ပေးသည်။
ကမ္ဘာမြေဆွဲအားသည်လုပ်ဆောင်မှုများစွာကို ကူညီထောက်ပံ့ပေးသည်။
Flint, pp. 137–138. ရေနေတိရစ္ဆာန်များ ကုန်းနေရေနေသတ္တဝါနှင့် သန့်ရှင်းသည့်ရေတွင် နေထိုင်သည့် ရေနေသတ္တဝါတို့သည် ရေသောက်သုံးရန် မလိုအပ်ပေ။
၎င်းတို့၏ အရေပြားများသည် စိမ့်ဝင်ပျံ့နှံ့သည့်နည်းဖြင့် ရေကို တဖြည်းဖြည်းစုပ်ယူသည့်အတွက်ကြောင့် ဖြစ်သည်။
ရေငန်တွင် နေထိုင်သည့် ငါးများမှာမူ ရေကူးသည့်အခါတွင် ပါးစပ်မှ တစ်ဆင့်သောက်တတ်ကြသည်။
သူတို့သည် ပိုနေသည့် ဆားများကို ၎င်းတို့၏ ပါးဟပ်မှတစ်ဆင့် ထုတ်ပယ်ပစ်ကြသည်။
Curtis, p. 569. ကုန်းနေတိရစ္ဆာန်များ thumb|Slow motion video of a cat lapping water မရှိမဖြစ်သော လိုအပ်ချက်တစ်ခုအနေဖြင့် ကုန်းနေတိရစ္ဆာများအတွက်မူ ရေသောက်ခြင်းကို နေသားကျလျက်ရှိသည်။
အချို့သော ခြေဦးတည့်ရာသို့ သွားလာတတ်သည့် တိရစ္ဆာန်များအတွက်မူ လတ်ဆက်သည့် အစားအစာများတွင် ရှိနေသည့် အစိုဓာတ်နှင့် အရည်မှတစ်ဆင့် အရည်ကို တည်ရှိနေစေသည်။
ခန္ဓာကိုယ်၏ အခြေအနေများသည် ကိုယ်ထဲရှိရေများကို ရယူသောက်သုံးရန် လှုံ့ဆော်ပေးကြသည်။
မျိုးစိတ်များအပေါ်ကို မူတည်၍ တစ်ခုနှင့် တစ်ခု နည်းလမ်းများနှင့် ရွေ့လျားများသည် ကြီးမားစွာ ခြားနားကြသည်။
ကန္တာရခရီးသွားလာရာတွင် တိရစ္ဆာများသည် အရည်ရွှမ်းသည့် သစ်ပင်များကို စားသောက်ရသည့်အခါတွင် ရေမသောက်ရပင်လျှင် ၎င်းတို့သည် ရေကို ရရှိနိုင်ကြသည်။
Mayer, p. 59.Broom, p. 105. ရေဓာတ်ရရှိခြင်းနှင့် ကုန်ဆုံးခြင်း လူသားတို့၏ ရေလိုအပ်ချက် နေ့စဉ်ရေသောက်သုံးခြင်းသည် လူသားတစ်ဦး၏ ခန္ဓာကိုနှင့်ပတ်သက်သည့် လုပ်ဆောင်မှုများအတွက် လိုအပ်သည်။
USDA က နေ့စဉ် သောက်သုံးသည့်ရေအားလုံးတွင် သောက်သုံးလိုက်သည့်ရေသာမက အချိုရည်များနှင့် အစားအစာများမှ ရရှိသည့် ရေများလည်း ပါဝင်သည်။
သောက်သုံးရန် ထောက်ခံချက်ပေးထားသည့် ပမာဏသည် အရွယ်ရောက်ပြီး အမျိုးသမီးတစ်ဦးအတွက် တစ်နေ့လျှင် ၃.၇ လီတာ (ခန့်မှန်းခြေ ၁ ဂါလံ) ဖြစ်သည်။
အရွယ်ရောက်ပြီး အမျိုးသားတစ်ဦးအတွက် ၂.၇ လီတာ (ခန့်မှန်းခြေ ၀.၇၅ ဂါလံ) ဖြစ်သည်။
အခြားသော ဖော်ပြချက်များတွင်မူ သန့်ရှင်းလတ်ဆတ်သည့် ရေပမာဏကို မြင့်မားစွာသောက်သုံးခြင်းသည် ကျန်းမာရေးကောင်းမွန်မှုအတွက် လိုအပ်သည်ဟု အခိုင်အမာ ပြောဆိုးထားသည်။
အာဟာရပညာရှင်များကမူ တစ်နေ့လျှင် ၁.၈ လီတာ (၀.၅ ဂါလံ) သောက်သံးသင့်သည်ဟု ထောက်ခံပြောကြားထားသည်။
သို့သော်လည်း ဤထောက်ခံပြောကြားမှုအတွက် သိပ္ပံနည်းကျ သက်သေအထောက်အား မရှိပေ။
အယ်ကိုဟောပါဝင်သည့် အဖျော်ယမကာများ သောက်ခြင်းဟူသည့် စကားကို အရက်ပါသည့် အဖျော်ယမကာများ သောက်သုံးရာတွင်လည်း မကြာခဏ အသုံးပြုကြသည်။
ယဉ်ကျေးမှုအများစုတွင်လည်း အစားအစာများ၊ ပျော်ပွဲရွှင်ပွဲများ၊ အခမ်းအနားများ စသည်တို့တွင် အဖျော်ယမကာများကို ကျယ်ပြန့်စွာ သောက်သုံးကြသည်လည်း ရှိသည်။
အိုင်ဝေဝေ () (၁၉၅၇-) တရုတ်လူမျိုး ခေတ်ပေါ် (contemporary) အနုပညာရှင် နှင့် နိုင်ငံရေးလှုပ်ရှားသူ ဖြစ်သည်။
နိုင်ငံရေးလှုပ်ရှားမှုအနေဖြင့် တရုတ်အစိုးရ၏ ဒီမိုကရေစီနှင့် လူ့အခွင့်အရေးအား မျက်ကွယ်ပြုမှုများကို ဖော်ထုတ်သည်။
ဆီချွမ်းကျောင်းများ၌ ခြစားမှုများကို အစိုးရက ဖုံးထားခြင်းကိုလည်းကောင်း၊ ၂၀၀၈ ခု ဆီချွမ်းငလျင်တွင် ပြိုကျသော တန်ဖိုးနည်းအိမ်ရာများ၏ နောက်ကွယ်မှ ဇာတ်ရှုပ်များကို လည်းကောင်း စုံစမ်းသည်။
၂၀၁၁ ခု၊ ဧပြီလ ၃ ရက်တွင် ဘေဂျင်း နိုင်ငံတကာလေဆိပ်၌ အဖမ်းခံရပြီး စီးပွားရေးဆိုင်ရာ ရာဇဝတ်မှုကို စစ်ဆေးရန်ဟု ခေါင်းစဉ်ပြကာ ပြစ်မှုမရှိဘဲ ၈၁ ရက်ကြာ ချုပ်ထားသည်။
၂၀၁၅ ခုတွင် တရုတ်ပြည်မှ ထွက်လာနိုင်ခဲ့ပြီး ဘာလင်မြို့၌ မိသားစုနှင့်အတူ နေထိုင်လျက် ရှိသည်။
ကော်ရဲလ်ကာ (ဒေသအခေါ်အဝေါ်အားဖြင့် Coraca သို့မဟုတ် Corica)သည် အီတလီနိုင်ငံ ခွန်စန်ဇာပြည်နယ် အဲလ်မန်တယ်ယာမြို့ ကော်ရဲလ်ကာပင်လယ်ကွေ့အနားတွင် တည်ရှိပြီး ပျမ်းမျှ လူဦးရေ ၇၀၀ ရှိသော ကျေးလက်ဒေသတစ်ခုဖြစ်သည်။
ဓာတ်ပုံပြခန်း ကိုးကား ပြင်ပလင့်များ Category:အီတလီနိုင်ငံ။
လင်ပန်းတိုက်စားမိဖုရားသည် စစ်ကိုင်းမင်း (ဝါ) ဘကြီး​တော် လက်ထက်က က​နောင်-မြန်​အောင် နှစ်မြို့ဝန် ဦးသာဖြူ (မူကွဲ ဦးမင်းယုန်)နှင့် ဒုတိယဝန်က​တော် သခင်ကြီး ၏ သမီးဖြစ်သည်။
သက်ပန်းမိဖုရား၏ အစ်မရင်း ဖြစ်သည်။
ဦးသာဖြူ၏ ပထမဝန်က​တော် သခင်ကြီး(မူကွဲ ​ဒေါ်မင်းလှ) မှ​မွေး​သော ​​​မြောက်နန်းမိဖုရား ခင်သဲ၏ အမိကွဲညီမလည်းဖြစ်သည်။
တစ်ဖန် ​ဦးသာဖြူဆုံး​သောအခါ ဒုတိယ ဝန်က​တော်သခင်ကြီးမှာ ပုဂံမင်းလက်ထက်က ​ကျောက်ပန်း​တောင်းမင်းကြီး ဦး​​​​ရွှေကြည်နှင့် ​နောက်အိမ်​ထောင်ပြုရာ သရစိမ်းမိဖုရား၊ ​မောင်​လေးငယ်နှင့် ​မောင်သူ​တော်တို့ကို ​မွေးဖွား​သော​​​​ကြောင့် သရစိမ်းမိဖုရား၏ အဖကွဲအစ်မလည်းဖြစ်သည်။
၁၆ နှစ်အရွယ်တွင် မင်းတုန်းမင်းနှင့်စုံဖက်သည်။
ဘွဲ့​တော်မှာ သီရိသုစန္ဒာ​ဒေဝီ ဖြစ်သည်။
သားတော်၊ သမီးတော်များ သား​တော်၊ သမီး​တော်တို့မှာ သုသီရိမြတ်စွာ ရတနာ​ဒေဝီဘွဲ့ခံ စလင်းမြို့စား စုဖုရား (တပင်တိုင်စံ)၊ သီရိမဟာ ဓမ္မရာဇာဘွဲ့ခံ ကျပင်းမြို့စား မင်းသား၊ သီရိ သုဓမ္မရာဇာဘွဲ့ခံ ရ​နောင်မြို့စား မင်းသားတို့ဖြစ်သည်။
စုစု​ပေါင်း သား ၄ ဦး၊သမီး ၁ ဦး ​မွေးဖွား​ခဲ့သော်လည်း ဒုတိယနှင့် တတိယသား​တော်တို့မှာ အဖတ်မတင်ခဲ့​ပေ။
"သားကျပင်း၊သမီးစလင်း"ဟုဆိုရ​လောက်​အောင်ပင် လင်ပန်းမိဖုရားမှဖွား​သော သား​တော် ကျပင်းမင်းသားနှင့် သမီး​တော် စလင်းစုဖုရားတို့မှာ ခမည်း​တော် မင်းတုန်းမင်းတရားကြီး၏ အချစ်ဆုံးသားနှင့်သမီးပင် ဖြစ်သည်။
ကွယ်လွန်ခြင်း မြန်မာသက္ကရာဇ် ၁၂၅၅ တွင် ကွယ်လွန်ခဲ့ရာ ငါးထပ်ကြီးဘုရား ဝင်္ကပါတောင်ကုန်းပေါ်တွင် ဂူသွင်းသင်္ဂြိုဟ်ခဲ့သည်။
Viber (အသံထွက်: ဗိုင်ဘာ, တရားဝင်အမည် - Rakuten Viber) သည် cross-platform voice over IP (VoIP) နှင့် မက်ဆေ့ပို့သည့် ဆော့ဝဲအက်ပလီကေးရှင်းတစ်ခု ဖြစ်သည်။
၎င်းကို ဂျပန်နိုင်ငံရှိ ရခုတန်း (Rakuten) ကုမ္ပဏီက ထုတ်လုပ်သည်။
ဆော့ဝဲအား ဖရီးဝဲလ်အနေဖြင့် အန်းဒရွိုက်၊ iOS, Linux, macOS နှင့် ဝင်းဒိုးတို့တွင် အသုံးပြုနိုင်သည်။
Viber ကို အသုံးပြုနိုင်ရန်အတွက် မိုဘိုင်းဖုန်းနံပါတ်ဖြင့် မှတ်ပုံတင်ခြင်း ပြုလုပ်ရသည်။
သို့သော်လည်း Desktop ပလက်ဖောင်းတွင်မူ မိုဘိုင်းဆက်သွယ်မှုမလိုအပ်ဘဲ ဝန်ဆောင်မှုကို ရယူအသုံးပြုနိုင်သည်။
ထို့အပြင် Viber သည် နိုင်ငံတကာသို့ အခပေး ကြိုးဖုန်းလိုင်း နှင့် မိုဘိုင်းဖုန်းခေါ်ဆိုခြင်း ဝန်ဆောင်မှုတစ်ခု ဖြစ်သည့် Viber Out ဝန်ဆောင်မှုကိုလည်း အထောက်အပံ့ ပေးထားသည်။
၂၀၁၈ ခုနှစ်တွင် Viber ကို ကွန်ရက်တွင် မှတ်ပုံတင်အသုံးပြုသည့် အသုံးပြုသူ အရေအတွက်သည် သန်းတစ်ထောင်ကျော်ခဲ့သည်။
ဆော့ဝဲကို ၂၀၁၀ ခုနှစ်တွင် အစ္စရေးအခြေစိုက် Viber Media သည် တီထွင်ထုတ်လုပ်ခဲ့သည်။
၎င်းကို ၂၀၁၄ ခုနှစ်တွင် Rakuten က ဝယ်ယူခဲ့သည်။
၂၀၁၇ ခုနှစ်ကတည်းက ၎င်း၏ အမည်သည်လည်း Rakuten Viber ဖြစ်လာခဲ့သည်။
Viber သည် လူဇင်ဘတ်နိုင်ငံတွင် အခြေစိုက်သည်။
Viber ၏ ရုံးများမှာ အမ်စတာဒမ်၊ ဘာစီလိုနာ၊ ဘရက်စ်၊ လန်ဒန်၊ မနီလာ၊ မင့်ဆ်၊ မော်စကို၊ ပါရီ၊ ဆန်ဖရန်စစ္စကို၊ စင်ကာပူ၊ ဆိုဖီယာ၊ တဲအဗစ် နှင့် တိုကျိုမြို့တို့တွင် တည်ရှိသည်။
ကုမ္ပဏီ၏ သမိုင်း Viber Media ကို အစ္စရေးနိုင်ငံ၊ Tel Aviv တွင် ၂၀၁၀ ခုနှစ်တွင် Talmon Marco, Igor Magazinnik တို့သည် တည်ထောင်ခဲ့သည်။
Henry Cavill. Six things to know about Viber. Financial Times. February 14, 2014. ၎င်းတို့နှစ်ဦးသည် အစ္စရေးကာကွယ်ရေးတပ်မတော်တွင် မိတ်ဆွေသူငယ်ချင်းများ ဖြစ်ခဲ့ကြပြီး အချက်အလက်ဆိုင်ရာ အရာရှိများလည်း ဖြစ်ကြသည်။
၎င်းတို့နှစ်ဦးသည် P2P Media နှင့် iMesh ဟု ခေါ်ဆိုသည့် ဖိုင်မျှဝေသည့် Clinet တစ်ခုကို တည်ထောင်သူများလည်း ဖြစ်ကြသည်။
ကုမ္ပဏီသည် အစ္စရေးနိုင်ငံတွင် လည်ပတ်လျက် ရှိသည်။
လုပ်သားအခ နည်းပါးသည့်အတွက် ဘီလာရုဇ်နိုင်ငံတွင်လည်း အခြေစိုက်ထားလျက် ရှိသည်။
Cyprus တွင် မှတ်ပုံတင်ထားသည်။
Marco သည် ခေါ်ဆိုခြင်း၊ ဖုန်းအဆက်သွယ် (Contacts) များအား Synchronization လုပ်ခြင်းများကို Viber တွင် လုပ်ဆောင်ပေးခဲ့သည်။
Viber ကို အသုံးပြုမည့်သူသည် ဆဲဖုန်းနံပါတ်ကို အိုင်ဒီ (ID) အဖြစ် လိုအပ်သည်။
ငွေကြေးဆိုင်ရာများ ပထမနှစ်နှစ်ကာလတွင် Viber သည် ဝင်ငွေများကို အမြတ်ဝင်ငွေများကို ရယူနိုင်မှု မရှိသေးပေ။
၎င်းသည် ၂၀၁၃ ခုနှစ်တွင် အသုံးပြသူများမှ ပေးဆောင်ရသည့် Viber Out အသံခေါ်ဆိုခြင်းနှင့် စတစ်ကာစတိုးကို စတင်ခဲ့သည်။
ကုမ္ပဏီသည် မူလအစတွင် များစွာသော ရင်းနှီးမြှုပ်နှံသူများဖြင့် တည်ထောင်ခဲ့သည်။
Marco က ထိုရင်းနှီးမြှုပ်နှံသူများကို “မိသားစုနှင့် သူငယ်ချင်းများ” အဖြစ် ဖော်ပြခဲ့သည်။
သူတို့သည် ဒေါ်လာ ၂၀ မီလီယံ ကုမ္ပဏီတွင် ရင်းနှီးမြှုပ်နှံခဲ့ကြသည်။
၂၀၁၃ ခုနှစ် မေလတွင် ၎င်းကုမ္ပဏီ၌ ဝန်ထမ်းအရေအတွက်သည် ၁၂၀ ဦး ရှိသည်။
၂၀၁၃ ခုနှစ်၊ ဇူလိုင်လတွင် Viber ၏ စနစ်အား ဆီးရီးယားလျှပ်စစ်တပ်မတော် (Syrian Electronic Army) သည် ဖျက်ဆီးမှုများ ပြုလုပ်ခဲ့သည်။
Viber ၏ ပြောကြားချက်များအအရ အသုံးပြုသူများ၏ ထိခိုက်လွယ်သည့် အချက်အလက်များကို ရယူနိုင်ခဲ့ခြင်း မရှိဟု ဆိုခဲ့သည်။
ဝင်ငွေရရှိမှုများ ၂၀၁၄ ခုနှစ်၊ ဖေဖော်ဝါရီလတွင် Viber Media သည် ဒေါ်လာ ၉၀၀ မီလီယံရရှိခဲ့သည်ဟု ဆိုခဲ့သည်။
၂၀၁၇ ခုနှစ်တွင် Viber ၏ ကုန်ပစ္စည်းအမည်ကို Viber Media မှ Rakuten Viber ဟု ပြောင်းလဲခဲ့ပြီး စကားလုံးအမှတ်သားပါဝင်သည့် လိုဂိုအသစ်ကို မိတ်ဆက်ခဲ့သည်။
Viber သည် ၂၀၁၇ ခုနှစ်တွင် ဘောလုံးကလပ်အသင်းတစ်ခုဖြစ်သည့် ဘာစီလိုနာအသင်းနှင့် တရားဝင်မိတ်ဖက် ဖြစ်ခဲ့သည်။
ဈေးကွက်ဝေစု ၂၀၁၆ ခုနှစ်၊ ဒီဇင်ဘာလတွင် Viber သည် မှတ်ပုံတင်အသုံးပြုသူအရေအတွက် ၈၀၀ မီလီယံ ရှိခဲ့သည်။
Statista အရ Viberအား အသက်ဝင်စွာအသုံးပြုလျက် ရှိသည့် အသုံးပြုသူသည် ၂၀၁၉ ခုနှစ်၊ ဇန်နဝါရီလတွင် ၂၆၀ မီလီယံရှိခဲ့သည်။
Viber သည် အရှေ့ဥရောပ၊ ရုရှား၊ အရှေ့အလယ်ပိုင်းနှင့် အာဆီယံအချို့ဈေးကွက်များတွင် အဓိက ကျော်ကြားလူသိများသည်။
အိန္ဒိယနိုင်ငံတွင် အကြီးမားဆုံး ဈေးကွက်တည်ရှိသည်။
၂၀၁၄ ခုနှစ်၊ ဒီဇင်ဘာလတွင် Viber ကို မှတ်ပုံတင်ကာ အသုံးပြုသူသည် ၃၃ မီလီယံရှိခဲ့ပြီး အိန္ဒိယနိုင်ငံတွင် ငါးခုမြောက် လူသုံးအများဆုံး စာပို့သည့် ဆော့ဝဲတစ်ခု ဖြစ်လာခဲ့သည်။
ထိုတစ်ချိန်တည်းတွင်ပင် အမေရိကန်နိုင်ငံ၌ Viber အသုံးပြုသူအရေအတွက်သည် ၃၀ မီလီယံရှိခဲ့သည်။
ရုရှားနိုင်ငံတွင်မူ ၂၈ မီလီယံ၊ ဘရာဇီးနိုင်ငံတွင် ၁၈ မီလီယံ အသီးသီးရှိခဲ့သည်။
Viber သည် အထူးသဖြင့် အရှေ့ဥရောပတွင် ကျော်ကြားသည်။
Belarus, Moldovaand Ukraine တို့တွင် ၂၀၁၆ ခုနှစ်၌ အန်းဒရွိုက်တွင် ဒေါင်းလုတ်ပြုလုပ်မှုအများဆုံး ဆော့ဝဲတစ်ခု ဖြစ်ခဲ့သည်။
၎င်းသည် အီရတ်၊ လစ်ဗျားနှင့် နီပေါတွင်လည်း ထင်ရှားသည်။
၂၀၁၈ ခုနှစ်တွင်မူ Viber သည် CIS နှင့် CIEE ဒေသများတွင် ၇၀ ရာခိုင်နှုန်းကျော် ထိုးဖောက်ဝင်ရောက်နိုင်ခဲ့ပြီး မြောက်အမေရိကတွင်မူ ၁၅ ရာခိုင်နှုန်းသာ ရှိခဲ့သည်။
ရုရှားနိုင်ငံရှိ ဈေးကွက် ရုရှားနိုင်ငံတွင် Viber သည် အထင်ရှားဆုံးသော လူမှုကွန်ယက်အပ်ပလီကေးရှင်း ငါးခုတွင် ပါဝင်သည့် အပ်ပလီကေးရှင်းတစ်ခု ဖြစ်သည်။
၂၀၁၆ ခုနှစ်တွင် Viber သည် ရုရှားတွင် အသုံးပြုသူ ၅၀ မီလီယံရှိခဲ့ပြီး Whatsapp ကို ဖြတ်ကျော်ခဲ့သည်။
မော်စကိုနှင့် စိန့်ပီတာဘက်ကဲ့သို့သော မြို့ပြများတွင် Viber သည် လျင်မြန်စွာပင် အသုံးပြုမှု ကြီးထွားလာခဲ့သည်။
၂၀၁၆ ခုနှစ်အတွက် ရုရှားနိုင်ငံ၏ Viber အသုံးပြုမှုသည် ၂၀၁၅ ခုနှစ်ကထက် နှစ်ဆမြင့်တက်လာခဲ့သည်။
၎င်းသည် ၆၆ မီလီယံအထိပင် အသုံးပြုသူအရေအတွက်မှာ ရှိလာခဲ့သည်။
၂၀၁၈ ခုနှစ်တွင် ရုရှားနိုင်ငံ၌ Viber အသုံးပြုသူ အရေအတွက်မှာ ၁၀၀ မီလီယံ ရှိခဲ့သည်။
၂၀၁၇ ခုနှစ်ရှိ အခြားသော ဖော်ပြချက်တစ်ခုတွင် ရုရှားရှိ စာပို့သည့် စနစ်ကို အသုံးပြုသူများသည် Viber သို့မဟုတ် Whatsapp ကို အသုံးပြုရသည်ကို အခြားဝန်ဆောင်မှုများထက် ပိုမိုနှစ်သက်သည်ဟု ဖော်ပြထားသည်။
ရှရှားနိုင်ငံရှိ Viber သည် ကုန်ပစ္စည်းနှင့် ဝန်ဆောင်မှုများကို ဝယ်ယူရာတွင် ပေးချေမှုစနစ်အတွက် အသုံးပြုနိုင်ရန် အစီအစဉ်ရှိသည်။
ခွန့်ဒါလီဇာရိုက်စ် (/ˌkɒndəˈliːzə/; born November 14, 1954) သည် အမေရိကန်နိုင်ငံရေးသိပ္ပံပညာရှင်နှင့် သံတမန်တဦးဖြစ်သည်။
၆၆ ဦးမြောက် အမေရိကန်ပြည်ထောင်စု နိုင်ငံခြားရေးဝန်ကြီးဖြစ်ပြီး သမ္မတဂျော့ချ်ဒဘယ်လ်ယူဘုရှ်လက်ထက်တွင် ဒုတိယမြောက်ဝန်ကြီးဖြစ်သည်။
ပထမဦးဆုံး အာဖရိကန်-အမေရိကန်အမျိုးသမီး နိုင်ငံခြားရေးဝန်ကြီးဖြစ်သည့်အပြင် (ကောလင်းပါဝဲလ် ပြီးနောက်) ဒုတိယမြောက် အာဖရိကန်-အမေရိကန်အမျိုးအနွယ် နိုင်ငံခြားရေးဝန်ကြီးလည်းဖြစ်သည်။